OpenLLM-France/wikimedia huggingface dataset:
# Olimpiòstenes

Olimpiòstenes (grec antic: Ολυμπιοσθένης, llatí: Olympiosthenes) fou un escultor de l'antiga Grècia. Es desconeix el seu lloc de naixement.
És conegut perquè va fer tres de les estàtues de les Muses que eren al Mont Helicó. Les altres sis van ser fetes per Cefisòdot i Estrongilió, segons Pausànias, que no aclareix si era Cefisòdot el vell o Cefisòdot el jove. Com que Estrongilió era contemporani de Praxíteles, Cefisòdot havia de ser el Vell, i tots tres contemporanis l'un de l'altre, cosa que els situaria entorn de l'any 370 aC.

## Referències

* ↑ Olympiosthenes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 25
# Nova York per a principiants

Nova York per a principiants (títol original en anglès, How to Lose Friends & Alienate People) és una pel·lícula britànica dirigida per Robert Weide i protagonitzada per Simon Pegg, Kirsten Dunst i Megan Fox. El títol està inspirat en el llibre de Dale Carnegie "How to win friends and influence people" i la pel·lícula es va estrenar el 2008. Ha estat doblada al català.

## Argument

Basada en la història real del periodista britànic Sidney Young. Young va començar a escriure articles en una de les revistes més prestigioses de Nova York, "Sharp". Però Young, un home que no tenia principis ni escrúpols, va intentar obrir-se camí a Manhattan a base de bromes de mal gust i males maneres, cosa la qual li va dur molts maldecaps.

## Repartiment

* Simon Pegg: Sidney Young,
* Kirsten Dunst: Alison Olsen.
* Megan Fox: Sophie Maes.
* Danny Huston: Lawrence Maddox.
* Gillian Anderson: Eleanor Johnson.
* Jeff Bridges: Clayton Harding
* Bill Paterson: Lord Richard Young
* Max Minghella: Vincent Lepak
* Miriam Margolyes: Mrs Kowalski
* Margo Stilley: Ingrid,
* Jefferson Mays: Bill Nathanson
* Nathalie Cox: dona al bar
* Charlotte Devaney: Bobbie

## Referències

* ↑ «Nova York per a principiants». ésAdir [Consulta: 5 setembre 2015].
* 1 2 McGee, Celia. «Sweet Smell of Revenge (Screen Version)». nytimes.com, 14-10-2007.
# Nyhavn

Nyhavn és l'antic port de Copenhaguen i un dels pocs carrers de la ciutat que manté l'aspecte original, ja que la majoria de cases de fusta van cremar-se en diversos incendis. La casa més antiga, la nº 9, data de 1681. Actualment Nyhavn és una de les zones d'oci més exclusives i populars de la ciutat, amb molts de bars i restaurants. Des d'aquí comença el passeig que condueix a la principal atracció turística de la ciutat, La Sireneta, passant pel palau reial d'Amalienborg.

## Galeria

* Nyhavn 9-15
* Nyhavn 17
* Nyhavn 20-22
* Nyhavn 22
* Nyhavn 43-47
* Nyhavn
* 71 Nyhavn, ara un hotel

## Referències

* ↑ Thomsen, Allan Mylius. «Historien bag navnet: Derfor hedder det Nyhavn» (en danès). kbh.dk, 08-02-2018. [Consulta: 5 abril 2021].
# Nyimpine Chissano

Nyimpine Chissano (1970 - 19 de novembre de 2007) era el fill gran de l'ex president de Moçambic Joaquim Chissano. Residia a Maputo i es dedicava als negocis. Havia estat relacionat amb dos assassinats d'alt perfil a Moçambic, els que s'informà àmpliament que s'havien produït a causa de les seves activitats de lluita contra la corrupció.

## Carlos Cardoso

En 2002 Chissano was va ser cridat com a testimoni en el judici dels assassins de Carlos Cardoso, i va ser assanyalat per un testimoni com el que havia arreglat el pagament de 46.000 $ US als assassins.

## Banco Austral

El 9 de setembre de 2006 l'Agência de Informação de Moçambique (AIM) va informar que el setmanari de Maputo Savana havia publicat el 1998 el contracte entre el privatitzat Banco Austral i Nyimpine Chissano, en virtut del qual Chissano rebria un pagament de 3,000 US $ al mes en concepte d'assessorament. En el judici pel cas Cardoso de 2002, Nyimpine Chissano va negar qualsevol contacte amb Banco Austral.

## Antonio Siba-Siba Macuacua

L'abril de 2001 Banco Austral es va declarar en fallida i va ser adquirit pel Banc de Moçambic. El Banc de Moçambic va nomenar un directori interí, encapçalat pel cap del seu departament de supervisió bancària, Antonio Siba-Siba Macuacua. Una de les primeres accions de Siba-Siba va ser cancel·lar els contractes que considerava irrellevants per als interessos del banc, i el 26 d'abril 2001 va cancel·lar el contracte d'Austral amb Chissano.
L'11 d'agost de 2001, Siba-Siba va ser assassinat a la seu d'Austral a Maputo; els seus assassins mai han estat identificats positivament, però els informes de premsa de Moçambic han identificat un ex membre de la Guàrdia Presidencial de Joaquim Chissano com l'assassí.

## Càrrecs per assassinat

L'11 de maig de 2006, AIM va informar que l'oficina del fiscal públic de Moçambic havia acusat Nyimpine Chissano, d'"autoria moral conjunta" de l'assassinat de Carlos Cardoso. AIM també va citar un informe publicat a la revista de Moçambic Zambeze que un fiscal Maputo, Fernando Canana, havia emès una ordre de detenció contra Nyimpine Chissano que va ser suspesa posteriorment a causa de la intervenció dels pares de Chissano, l'expresident Chissano i la seva dona.

## Mort

Chissano va ser trobat mort a la seva casa de Maputo el 19 de novembre de 2007. La ràdio estatal va informar que el causa de la mort no havia estat determinada, però va declarar que Chissano havia estat patint d'una malaltia des de feia algun temps.

## Referències

* ↑ Nyimpine Chissano charged over Cardoso murder, AIM Reports
* ↑ Nyimpine Chissano nega financiamento na morte de jornalista, RTP Noticias, 9 de desembre de 2005
* ↑ Processos judiciais contra pessoas próximas do poder avançam em Moçambique, Público, 3 de juliol de 2006
* ↑ Siba-Siba Macuacua’s killer arrested among growing anti-corruption climate Arxivat 2017-02-18 a Wayback Machine., sadocc.at, 1 de maig de 2003
* ↑ Chissano son dies under suspicion, BBC News, 19 de novembre de 2007
* ↑ Moçambique: morreu o filho de Joaquim Chissano Arxivat 2017-02-18 a Wayback Machine., TVI24, 19 de novembre de 2007
# Palatine Bridge

Palatine Bridge és una població dels Estats Units a l'estat de Nova York. Segons el cens del 2000 tenia 706 habitants.

## Demografia

Segons el cens del 2000, Palatine Bridge tenia 706 habitants, 276 habitatges, i 179 famílies. La densitat de població era de 306,3 habitants per km².
Dels 276 habitatges en un 25,7% hi vivien nens de menys de 18 anys, en un 52,5% hi vivien parelles casades, en un 10,1% dones solteres, i en un 34,8% no eren unitats familiars. En el 31,9% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,5% tenia menys de 18 anys, un 4% entre 18 i 24, un 22,1% entre 25 i 44, un 19,1% de 45 a 60 i un 34,3% 65 anys o més.
L'edat mediana era de 48 anys. Per cada 100 dones de 18 o més anys hi havia 76,4 homes.
La renda mediana per habitatge era de 32.361 $ i la renda mediana per família de 46.667 $. Els homes tenien una renda mediana de 30.125 $ mentre que les dones 22.014 $. La renda per capita de la població era de 20.285 $. Entorn del 8,1% de les famílies i l'11,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palatine Bridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 25 agost 2010].
* ↑ «Geographic Comparison Table- Palatine Bridge». American Fact Finder. Oficina del Cens dels Estats Units, 12-01-2010.
# Palatka

Palatka (en rus: Палатка) és un poble (possiólok) de l'óblast de Magadan, a Rússia, que el 2019 tenia 3.579 habitants.

## Referències

* ↑ Leóntiev, V. V.; Nóvikova, K. A.. Menovxikov, G. A. (editor). Toponimítxeski slovar Severo-Vostoka SSSR (en rus). Delegació de l'Extrem Orient de l'Acadèmia Russa de les Ciències, 1989, p. 351. ISBN 5-7581-0044-7.
# Odessa (Missouri)

Odessa és una població dels Estats Units a l'estat de Missouri. Segons el cens del 2000 tenia 4.818 habitants.

## Demografia

Segons el cens del 2000, Odessa tenia 4.818 habitants, 1.887 habitatges, i 1.290 famílies. La densitat de població era de 533 habitants per km².
Dels 1.887 habitatges en un 36,5% hi vivien nens de menys de 18 anys, en un 53,8% hi vivien parelles casades, en un 10,9% dones solteres, i en un 31,6% no eren unitats familiars. En el 26,7% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,2% tenia menys de 18 anys, un 9% entre 18 i 24, un 30,9% entre 25 i 44, un 17,4% de 45 a 60 i un 14,4% 65 anys o més.
L'edat mediana era de 34 anys. Per cada 100 dones de 18 o més anys hi havia 89,4 homes.
La renda mediana per habitatge era de 34.007 $ i la renda mediana per família de 40.000 $. Els homes tenien una renda mediana de 35.476 $ mentre que les dones 23.047 $. La renda per capita de la població era de 17.455 $. Entorn del 8,4% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Odessa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Odessa». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Papissot

Papissot o palpissot, o a Mallorca "fer sopes" o "zopes", és algú que pronuncia el so "SS" i el so "Z" amb la llengua introduïda entre les dents superiors i inferiors, semblantment a com ho fan certs parlants espanyols de certes zones d'Andalusia (ceceo). El so que s'obté és una consonant fricativa dental sorda, que es representa a l'AFI amb el signe [θ]. Sol passar que, popularment, en parlar d'algú que pateix aquest defecte, hom pronuncïi deliberadament papi[θ]ot.
El fet de parlar papissot s'anomena papissotejar.

## En la cultura popular

La narradora del relat "Zerafina", de La meva Cristina i altres contes de Mercè Rodoreda, és palpissota.

## Vegeu també

* seseo
* Dislàlia

## Bibliografia

* Alcover, Antoni M.; Moll, Francesc de B. «Sopa». A: Diccionari català-valencià-balear. Palma: Moll, 1930-1962. ISBN 8427300255.
* «Papissot». Diccionari de la llengua catalana de l'IEC. Institut d'Estudis Catalans.
Viccionari
# Palazzo Margherita

El Palazzo Margherita, o palau Piombino, és un palau ubicat a la Via Veneto, a Roma. Va ser construït entre 1886 i 1890 per Gaetano Koch per al príncep Rodolfo Boncompagni Ludovisi, príncep de Piombino, en una part ja desapareguda de la Vil·la Ludovisi. L'alt cost del palau va obligar el príncep a vendre-la a l'Estat italià. El palau porta el nom de la reina Margarida de Savoia-Gènova, que va viure allà després de l'assassinat del seu marit, Humbert I a Monza el 1900, fins a la seva mort el 1926. El 1931 va ser adquirit pel govern dels Estats Units i actualment és la seu de l'ambaixada estatunidenca a Itàlia.
# Quercus furuhjelmi
## Descripció

Quercus furuhjelmi anomenat roure castanyer, era un tipus de roure que va viure en temps del Paleogen; per tant només es conserven restes fòssils, que s'han trobat a Kazakhstan i Alaska.
Segons algunes autoritats (Trelease, 1924) estaven relacionades amb els roures blancs, el subgènere Lepidobalanus (o Leucobalanus), mentre que d'altres els relacionen amb els Heterobalanus de l'Àsia Oriental.
Però els roures castanyers són un grup aparentment polifilètic. Els roures castanyers de l'est d'Àsia (per exemple Q. crispula Blume) s'han col·locat en el subgènere Heterobalanus, mentre que un castanyer de l'oest de l'Amèrica del Nord Q. sadleriana R.Br.ter alguns consideren que és membre del subgènere Leucobalanus i d'altres que es troba en el subgènere Heterobalanus.
La comparació de les fulles marrons del castanyer i els roures marrons no indica cap distinció fonamental entre el fullatge d'aquests grups, tot i que algunes espècies de Heterobalanus tenen algunes dents punxegudes, absents en Leucobalanus. Alguns exemplars de Q. furuhjelmi també tenia algunes dents serrades, cosa que suggereix que aquesta espècie estava relacionada amb Heterobalanus.

## Referències

* ↑ Bruch, Angela A; Zhilin, Sergey G (2006): Miocene macroflora of Ashutas (Kazakhstan). PANGAEA Consultat el 31 de maig de 2020
* ↑ Frederiksen, Norman O.; Edwards, Lucy E.; Ager, Thomas A.; Sheehan, Thomas P. «Palynology of Eocene strata in the Sagavanirktok and canning formations on the north slope of Alaska» (en anglès) p. 59-93. [Consulta: 31 maig 2020].
* 1 2 3 4 5 «The Miocene Seldovia Point flora from the Kenai Group, Alaska» (en anglès) p. 32. DOI: 10.3133/pp1105. [Consulta: 15 octubre 2022].
* ↑ 'Ecological Relationships: Neogene History of the California Oaks' "Several specimens of the early and middle Miocene Alaskan Q. furuhjelmi Heer are definitely bristle-tipped (Wolfe and Tanai)" fs.fed.us, consultat el 21 de maig 2018
# Claudio Biaggio

Claudio Biaggio (Santa Rosa, Argentina, 2 de juliol de 1967) és un exfutbolista argentí que el 1995 jugà un partit amb la selecció de l'Argentina.

## Notes

* ↑ National Football Teams

## Enllaços externs

* http://www.bdfa.com.ar/jugadores-CLAUDIO-DARIO-BIAGGIO-2559.html
* Claudio Biaggio a National-Football-Teams.com (anglès)
* Estadístiques sobre a la lliga francesa, LFP.fr, (francès)
* http://www.futbolxxi.com/Futbolista.aspx?ID=1354&SEOFutbolista=Biaggio+Claudio+Dario
# Montelupone

Montelupone és una població (comune) dins la Província de Macerata a la regió italiana de Marche, situada aproximadament a 30 km al sud d'Ancona i uns 11 km al nord-est de Macerata. Des del 31 de desembre de 2004, té una població de 3,335 i una àrea de 32,7 km².
Poblacions que limiten amb Montelupone: Macerata, Montecosaro, Morrovalle, Potenza Picena, Recanati.
La cursa de la Tirreno-Adriatico 2009 passà per aquesta població.

## Referències

* ↑ Institut italià d'estadística.

## Enllaços externs

* www.comune.montelupone.mc.it
# Charles Asati

Charles Asati (Kisii, 3 de març de 1946) és un atleta kenyata, especialista en curses de velocitat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va disputar tres proves del programa d'atletisme. Va guanyar la medalla de plata en la prova dels 4x400 metres relleus, formant equip amb Daniel Rudisha, Hezahiah Nyamau i Naftali Bon, mentre en les altres dues proves quedà eliminat en sèries. Quatre anys més tard, als Jocs de Múnic, va disputar dues proves del programa d'atletisme. Formant equip amb Hezahiah Nyamau, Robert Ouko i Julius Sang, guanyà la medalla d'or en els 4x400 metres, mentre en els 400 metres fou quart.
En el seu palmarès també destaquen quatre medalles d'or i una de bronze als Jocs de la Comunitat Britànica de 1970 i 1974 i dues medalles d'or als Jocs Panafricans de 1973. També va ser campió d'Àfrica Oriental i Central dels 200 metres el 1968, 1969 i 1976; dels 400 metres el 1969 i 1975; i del relleu 4x400 metres de 1967 a 1972 i el 1976.

## Millors marques

* 100 metres llisos. 10.63" (1968)
* 200 metres llisos. 20.66" (1968)
* 400 metres llisos. 45.01" (1970)

## Referències

* 1 2 3 «Olympedia – Charles Asati». [Consulta: 25 abril 2022].
* ↑ «Charles Asati | Commonwealth Games Federation» (en anglès). Arxivat de l'original el 2019-11-10. [Consulta: 25 abril 2022].
* ↑ «Charles ASATI | Profile | World Athletics». [Consulta: 25 abril 2022].
# Chozas de Abajo

Chozas de Abajo és un municipi de la província de Lleó situat a 18 km de Lleó.
El tret predominant del municipi és l'abundant i tradicional arquitectura rural que allotja. Adobe i tapial units a fusta conformen la immensa majoria dels habitatges d'aquesta zona del páramo Lleonès. A això s'uneix l'ampli cens de cellers de vi subterranis que poblen el paisatge dels seus diferents nuclis de població.

## Pedanies del municipi

* Antimio de Arriba
* Ardoncino
* Banuncias
* Cembranos
* Chozas de Abajo
* Chozas de Arriba
* Meizara
* Mozondiga
* Villar de Mazarife
# Montemarzino

Montemarzino és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Avolasca, Casasco, Momperone, Monleale, Montegioco, Pozzol Groppo i Volpedo.
Pertanyen al municipi les frazioni de Barca, Costa, Reguardia, Roncascinate, Scrimignano, Segagliate i Zebedassi.
# Medi de Larisa

* No s'ha de confondre amb Medi de Larisa (tirà).
Medi (grec antic: Μήδιος, llatí: Medius), fill de Oxítemis, fou un militar tessali nadiu de Larisa i amic d'Alexandre el Gran, a qui acompanyava a l'expedició a l'Indus comandant una trirrem; però, a part d'aquesta menció, no se sap res més de les seves actuacions militars.
Sembla que tenia el favor d'Alexandre, i va ser a casa seva en el sopar just abans de la seva darrera malaltia, i aquells autors que deien que el rei havia estat enverinat l'acusaven de ser el que va donar el verí a Alexandre; no obstant això, la major part pensen que la malaltia es va poder deure als excessos del rei. Plutarc l'acusa de manera desfavorable com a instigador de les accions reprovables d'Alexandre.
Després de la mort d'Alexandre, Medi va seguir a Antígon el Borni i l'any 314 aC va dirigir la seva flota. Va obtenir una notable victòria sobre Cassandre en la que es va apoderar de 36 vaixells. El 313 aC va conquerir Milet, i tot seguit va fer aixecar el setge que Cassandre tenia posat a Òreos, a l'illa d'Eubea. El 312 aC Antígon el va enviar amb una flota de 150 vaixells a Grècia i va desembarcar a Beòcia un exèrcit dirigit per Ptolemeu; tot seguit va retornar a Àsia i va cooperar amb Antígon a l'Hel·lespont. L'any 306 aC era present a la batalla que es va produir davant de Salamina de Xipre, dirigint l'ala esquerra de la flota de Demetri Poliorcetes. Segons Plutarc, va acompanyar a Antígon a la seva expedició fracassada a Egipte, el mateix any, després de la qual ja no torna a ser esmentat. Estrabó parla d'ell com si hagués escrit una obra de temàtica històrica, però la menció no és clara.

## Referències

* ↑ 2.Medius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1004
Viccionari
# Vaďovce

Vaďovce és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1392.
# Centúria Sébastien Faure

La Centúria Sébastien Faure era un contingent d'anarquistes francesos i anarquistes italians que integraven la Columna Durruti durant la Guerra Civil espanyola, nomenat així pel teòric anarquista francès Sébastien Faure. El va conformar la Primera Centúria del Grup Internacional, i consistia en uns cinquanta membres de França, Itàlia i altres països. Inicialment constituït per anarquistes de nacionalitat francesa que havien viatjat a Espanya per combatre el feixisme, el grup aviat va integrar a italians i anarquistes estrangers d'altres països, com l'algerià Sail Mohamed.

## Membres notables

* Sail Mohamed
* Jean Mayol
* Marcel Montagut
* Pierre Odéon (un dels fundadors)
* Simone Weil
* George Sossenko
* Antonio Altarriba

## Vegeu també

* Milícies confederals

## Referències

* ↑ «R.A. Forum > French Volunteers in Spain 1936 - 1939 : Contribution to a Collective Biography of the French Anarchist Movement». Arxivat de l'original el 2011-05-04. [Consulta: 24 agost 2011].
* ↑ Skirda, p.162

## Bibliografia

Skirda, Alexandre (2002). Facing the Enemy: A History of Anarchist Organization from Proudhon to May 1968, Oakland: AK Press, ISBN 1-902593-19-7.
# Prissivàixne

Prissivàixne (en (ucraïnès): Присивашне, en rus: Присивашное, Prissivàixnoie) és un poble de la República Autònoma de Crimea a Ucraïna, que el 2014 tenia 269 habitants. Pertany al districte rural de Sovetski.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Choňkovce

Choňkovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1409.
# Monrupino

Monrupino (eslovè Repentabor) és un municipi italià, dins de la província de Trieste. L'any 2007 tenia 869 habitants. Limita amb els municipis de Sežana (Eslovènia) Sgonico (Zgonik) i Trieste. Comprèn les fraccions de Fernetti/Fernetiči, Col/Zolla i Repen.

## Situació lingüística

| Pertinença lingüística (cens 2001) | 22,70% italià |
| Pertinença lingüística (cens 2001) | 77,30% eslovè |

## Administració

Llista d'alcaldes :
| Període | Identitat | Partit |
| 2004- | Alessio Krizman | Llista cívica |
# Maria Melissena

Maria Melissena era filla de Lleó Melissè i Helena Calcocòndila, membres d'una família noble del Peloponès. Es va casar amb Antoni I Acciaiuoli, que fou duc d'Atenes des del 1402 (reconegut el 1405) fins al 1435 i senyor de Corint. Quan el marit va morir sense fills (1435), Maria es va oposar al fet que l'hereu i cosí del seu marit, Nerio II Acciaiuoli, el succeís al ducat i es va voler proclamar duquessa, però la noblesa del ducat no li va donar suport i va reconèixer al nebot valencià del difunt, Neri II Acciaiuoli. Maria fou arrestada i desterrada d'Atenes.

## Referències

* ↑ Setton, Kenneth M. (editor); Hazard, Harry W. A History of the Crusades: Volume III — The Fourteenth and Fifteenth Centuries (en anglès). Madison: University of Wisconsin, 1975.
* ↑ Setton, Kenneth M. Catalan Domination of Athens 1311–1380. Revised edition (en anglès). Londres: Variorum, 1975.
* ↑ «Melissenos | enciclopèdia.cat». [Consulta: 24 gener 2022].
# Nidara

Nidara és un gènere de papallones nocturnes de la subfamília Drepaninae.

## Taxonomia

* Nidara calligola Watson, 1965
* Nidara croceina Mabille, 1898
* Nidara marcus Watson, 1965
* Nidara multiversa Watson, 1965
* Nidara pumilla Watson, 1965

## Referències

* ↑ www.nhm.ac.uk
* ↑ «afromoths». Arxivat de l'original el 2020-01-26. [Consulta: 26 gener 2020].

## Bibliografia

* Mabille, 1898 . Annales de la Société Entomologique de France 66: 222
* Watson 1965a. A revision of the Ethiopian Drepanidae (Lepidoptera). - Bulletin of the British Museum of natural History (Entomology) Supplement 3:1–178, pls. 1–18.
# Puig del Moro (Sant Feliu de Codines)

El Puig del Moro és un turó de 619,4 metres d'altitud al terme municipal de Sant Feliu de Codines, a la comarca del Vallès Oriental. És al nord del centre del terme, i del poble de Sant Feliu. És a l'est de la carretera C-59 en el seu punt quilomètric 23,5, al nord-oest de la zona industrial del Pla de la Costa. També queda a l'est del Turó de les Abelles. És a la dreta de la riera de Vallbona i al sud del tram anomenat Sot dels Horts.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Coll Mercer

El Coll Mercer, sovint grafiat Marcer, és un coll situat a 2.012,2 m alt d'un contrafort nord-occidental del Cim de Coma Morera, de la carena axial dels Pirineus, dins del terme comunal de Palau de Cerdanya, de l'Alta Cerdanya, a la Catalunya del Nord.
Està situat al sud-oest del terme de Palau de Cerdanya, en un contrafort, al nord-oest del Cim de Coma Morera, ja bastant allunyat del cim. És al Ras de la Basseta, molt a prop del límit, comunal i estatal, amb el terme d'Alp, de la Baixa Cerdanya.
El Coll Mercer és un dels indrets de pas habituals en les rutes excursionistes o de Bicicleta Tot Terreny dels Pirineus a l'Alta Cerdanya, sobretot de les que segueixen els vells camins ramaders.

## Referències

* ↑ El Coll Mercer en els ortofotomapes de l'IGN